
Πολιτική

Το Πανεπιστήμιο αναγνωρίζει την κρισιμότητα της προστασίας των δεδομένων προσωπικού χαρακτήρα των εργαζομένων και της σύννομης και ορθής επεξεργασίας τους. Στο πλαίσιο αυτό, το Πανεπιστήμιο συμμορφώνεται με τις βασικές αρχές επεξεργασίας προσωπικών δεδομένων και επεξεργάζεται τα εν λόγω προσωπικά δεδομένα για τους εξής σκοπούς: 
· Προσλήψεις διοικητικού προσωπικού (Πράξεις πρόσληψης, ορκωμοσία) μέσω ΑΣΕΠ
· Διαχείριση διοικητικού προσωπικού (προαγωγές,  καταστάσεις υπαλλήλων, μετατάξεις, εκπαιδεύσεις)
· Αξιολόγηση διοικητικού προσωπικού
· Χορήγηση αναρρωτικών αδειών
· Διαχείριση συνταξιοδότησης εργαζομένου και Δελτίου Ατομικής και Υπηρεσιακής Κατάστασης
· Διαχείριση προσωπικού που μισθοδοτείται από το Ελληνικό Δημόσιο
· Διαχείριση πειθαρχικών
· Διαχείριση προσλήψεων διδακτικού προσωπικού 
· Κατάρτιση Πράξης πρόσληψης και Σύμβασης διδασκόντων, 
· Επαλήθευση γνησιότητας εγγράφων,
· Ενημέρωση πλατφορμών αρμόδιων υπουργείων,
· Αναγνώριση προϋπηρεσίας
· Διαχείριση συμβάσεων διδακτικού προσωπικού ΙΔΟΧ/ ΠΔ 407/80
· Διαχείριση μετακινήσεων διδακτικού προσωπικού (εσωτερικές & εξωτερικές)
· Διαχείριση χρηστών ηλεκτρονικών πόρων Πανεπιστημίου (αυθεντικοποίηση χρηστών ldap & active directory)
· Διαχείριση μισθοδοσίας (τακτικής και έκτακτης)
· Δήλωση υπόχρεων για ΠΟΘΕΝ
· Διαχείριση αρχείου μη αναλωσίμων (χρεώσεις εξοπλισμού σε μέλη ΔΕΠ & διοικητικό προσωπικό)
· Παροχή υπηρεσιών διάγνωσης από ιατρό και νοσηλεύτρια
· Παραγωγή στατιστικών αναφορών

Αντίστοιχα, το Πανεπιστήμιο συμμορφώνεται με τις βασικές αρχές επεξεργασίας προσωπικών δεδομένων και επεξεργάζεται προσωπικά δεδομένα εργαζομένων στα πλαίσια υποστήριξης άλλων σκοπών επεξεργασίας ή στα πλαίσια ειδικών αιτημάτων των εργαζομένων: Ενδεικτικά αναφέρονται οι ακόλουθοι σκοποί:
· Διαχείριση  ιστοτόπων Πανεπιστημίου (π.χ. δημοσίευση βιογραφικού κ.λπ.) 
· Διαχείριση εισερχόμενης/ εξερχόμενης αλληλογραφίας
· Ορισμός επιτροπών
· Διαχείριση καταγγελιών
· Διαχείριση θεμάτων Συγκλήτου, Πρυτανικού Συμβουλίου, Συμβουλίου Διοίκησης
· Υποστήριξη των συλλογικών οργάνων του τμήματος/ Συνέλευση Τμήματος
· Ενημέρωση Μητρώου Μελών Επιτροπών Διαγωνισμού
· Διοργάνωση εκδηλώσεων/ Ημερίδων/ Σεμιναρίων
· Συμμετοχή σε Δράσεις του Γυμναστηρίου
· Παρακολούθηση και υλοποίηση των προγραμμάτων Erasmus
· Διαχείριση μελών Βιβλιοθήκης και Κέντρου Πληροφόρησης (εγγραφή, ανανέωση στοιχείων, δανεισμός)
· Διαχείριση προστίμων (π.χ. από καθυστέρηση υλικού ή οικονομικό πρόστιμο)
· Δημιουργία και διαχείριση προσωπικού λογαριασμού μέλους της Βιβλιοθήκης 
· Εξυπηρέτηση αιτημάτων μέσω διαδικτυακού ιστοτόπου βιβλιοθήκης

Τα προσωπικά δεδομένα που συλλέγονται για τους ως άνω σκοπούς, όπως αυτοί αποτυπώνονται και στο Αρχείο Δραστηριοτήτων Επεξεργασίας που τηρεί, τυγχάνουν επεξεργασίας. Οι εν λόγω επεξεργασίες βασίζονται είτε στη νομιμοποιητική βάση της άσκησης δημόσιας εξουσίας, είτε της συμμόρφωσης με έννομη υποχρέωση, είτε της εκτέλεσης σύμβασης, είτε του Δημοσίου συμφέροντος.
Τα εν λόγω προσωπικά δεδομένα δεν υποβάλλονται σε περαιτέρω επεξεργασία πέραν των ως άνω ορισμένων σκοπών, ενώ είναι κατάλληλα, συναφή και περιορίζονται στα ελάχιστα απαραίτητα για τους σκοπούς επεξεργασίας. Υπόκεινται σε νόμιμη επεξεργασία σύμφωνα με τα δικαιώματα των φυσικών προσώπων, είναι ακριβή και επικαιροποιούνται, όταν απαιτείται και ειδικά πριν τη λήψη κρίσιμων αποφάσεων για τα φυσικά πρόσωπα: 
· δεν τηρούνται για χρονικό διάστημα μεγαλύτερο από αυτό που απαιτείται για το σκοπό της επεξεργασίας ή/ και για τη συμμόρφωση του Πανεπιστημίου με νομικές και κανονιστικές υποχρεώσεις, 
· διατηρούνται ασφαλή από μη εξουσιοδοτημένη πρόσβαση, απώλεια ή καταστροφή, 
· διαβιβάζονται σε τρίτους μόνο υπό την προϋπόθεση ότι εξασφαλίζεται επαρκές επίπεδο προστασίας αυτών. 
Η Διεύθυνση Διοικητικού σε συνεργασία με τον Υπεύθυνο Προστασίας Δεδομένων και τη Νομική Υπηρεσία μεριμνούν για την υπογραφή Συμβάσεων Εμπιστευτικότητας (NDA) με τους εργαζόμενους, σε όποιες περιπτώσεις απαιτείται, ή την περίληψη στις συμβάσεις  ή σε ξεχωριστό παράρτημα που θα συμπληρώνει τις συμβάσεις όρων που σχετίζονται με την προστασία των προσωπικών δεδομένων. Σημειώνεται πώς η υπογραφή NDA εφαρμόζεται κατά κύριο λόγο σε σχέση απασχόλησης με σύμβαση έργου, ενώ παράλληλα μπορεί να εφαρμοστεί και στο μόνιμο απασχολούμενο προσωπικό.  Οι όροι αυτοί περιλαμβάνουν: 
· Περιγραφή των σκοπών επεξεργασίας με ξεκάθαρο τρόπο για την εκτέλεση της σύμβασης
· Καθορισμός των υπευθυνοτήτων και των όριων ευθύνης των δύο μερών
· Περιγραφή του τρόπου και του είδους των προσωπικών δεδομένων που διαχειρίζονται
· Περιγραφή των τρόπων κοινοποίησης περιστατικών ασφάλειας

Η Διεύθυνση Διοικητικού, τηρεί τα άκρως απαραίτητα δεδομένα μετά την αποχώρηση ενός εργαζομένου για τους σκοπούς που έχει ενημερώσει τον εργαζόμενο.
Το Πανεπιστήμιο δεσμεύεται για την αδιάλειπτη παρακολούθηση και τήρηση του κανονιστικού και νομοθετικού πλαισίου και για τη συνεχή εφαρμογή και βελτίωση της αποτελεσματικότητας των Πολιτικών και Διαδικασιών που υιοθετούνται για την προστασία των προσωπικών δεδομένων. 

